
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC


	Bucureşti,
	28 martie 2017

	Nr.
	4c-27/168


AVIZ
asupra proiectului de Lege privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice
În conformitate cu prevederile art.95 și 115 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice, trimis cu adresa PL-x nr. 23/2017 din 1 februarie 2017. 
Senatul, în calitate de primă Cameră sesizată, a adoptat proiectul de Lege în şedinţa din 28 decembrie 2016.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, Comisia pentru mediu şi echilibru ecologic a dezbătut proiectul de lege în şedinţa din data de 28 martie 2017.
În urma dezbaterilor, Comisia pentru mediu şi echilibru ecologic a hotărât cu  unanimitate de voturi, avizarea favorabilă, a proiectului de Lege cu amendamente admise și respinse redate în anexele 1 și 2 care fac parte integrantă din prezentul aviz.
În raport de obiectul şi conţinutul reglementării, proiectul de lege face parte din categoria legilor ordinare. 

             PREŞEDINTE,
    


                 SECRETAR,

       Remus-Adrian Borza                                         Petru Farago

                                                                                                   Amendamente admise
Anexa 1
 asupra proiectului de Lege privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice
	Nr. 

crt.
	Text

Legea nr. 171/2010 privind stabilirea şi sancţionarea contravenţiilor silvice


	Textul Senatului
	Text propus de Comisie

(autorul amendamentului)


	Observații



	1.
	
	LEGE privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice
	
Nemodificat
	

	2.
	
	Articol unic.- Se aprobă Ordonanţa de urgenţă a Guvernului nr.51 din 14 septembrie 2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice, publicată în Monitorul Oficial al României, Partea I, nr.726 din 20 septembrie 2016.
	
Nemodificat
	

	3.
	ART.6

e)  neprecomptarea de către ocoalele silvice care asigură administrarea sau serviciile silvice, din posibilitatea de produse principale, a volumului produselor accidentale I, a căror recoltare este avizată/aprobată în condiţiile legii, precum şi a volumului rezultat în urma tăierilor ilegale în anul precedent. Sancţiunea se aplică personalului silvic cu atribuţii în acest sens conform fişei postului sau, în lipsa fişei postului, se aplică şefului ocolului silvic

	-
	-Se elimina-

Autor: Deputat PNL Glad Varga


	Articolul 5, alin.(3)  este identic cu articolul .6, lit.e), dar cu sanctiuni diferite

Art.5

(3) Constituie contravenţie silvică şi se sancţionează cu amendă de la 5.000 lei până la 10.000 lei neprecomptarea de către ocoalele silvice care asigură administrarea sau serviciile silvice, din posibilitatea de produse principale, a volumului produselor accidentale I, a căror recoltare este avizată/aprobată în condiţiile legii, precum şi a volumului rezultat în urma tăierilor ilegale în anul precedent; sancţiunea se aplică personalului silvic cu atribuţii în acest sens conform fişei postului sau, în lipsa fişei postului, se aplică şefului ocolului silvic.

	4.
	ART. 8
    (1) Constituie contravenţii silvice următoarele fapte:
  (3)Dacă faptele prevăzute la alin. (1) se produc în păduri încadrate în tipul I funcţional - TI sancţiunile prevăzute la alin. (2) se triplează.
(4)Autorizarea spre exploatare a partizilor amplasate în arborete încadrate în tipul I funcţional - TI fără aprobări legale sau în arborete care îndeplinesc condiţiile de a fi încadrate ca păduri virgine sau cvasivirgine conform prevederilor în vigoare constituie contravenţie şi se sancţionează cu amendă de la 20.000 lei la 30.000 lei.

	-
-
	Articolul 8, alin (3) se  modifică și va avea următorul cuprins:
(3) Dacă faptele prevăzute la alin. (1) se produc în păduri încadrate în tipul I funcţional – TI, în păduri virgine, cvasivirgine, în păduri care îndeplinesc indicatorii de identificare a pădurilor virgine și cvasivirgine  care fac obiectul studiului de fundamentare „Inventarierea și strategia gestionării durabile și protejării pădurilor virgine din România – proiectul PIN-Matra /2001/018”, sau al altor studii de fundamentare pentru  includerea în Catalogul național al pădurilor virgine și cvasivirgine din România sau au fost notificate catre garda forestieră și în păduri situate în arii naturale protejate sancţiunile prevăzute la alin. (2) se dublează; pădurile care, urmare a săvârșirii faptelor, nu mai îndeplinesc condiţiile de a fi înscrise în Catalogul național al pădurilor virgine și cvasivirgine din România, urmează să beneficieze de același regim juridic de protecție cu cel al pădurilor virgine, respectiv cvasivirgine.

Autor: Deputat USR,  Cornel Zainea
(4) Constituie contravenţie silvică şi se sancţionează cu amendă de la 20.000 lei la 30.000 lei, autorizarea spre exploatare a partizilor amplasate în arborete încadrate în tipul I funcţional – TI fără aprobări legale, în păduri virgine și cvasivirgine, indiferent de tipul funcțional în care acestea sunt încadrate, sau în păduri care îndeplinesc indicatorii de identificare a pădurilor virgine și cvasivirgine  care fac obiectul studiului de fundamentare „Inventarierea și strategia gestionării durabile și protejării pădurilor virgine din România – proiectul PIN-Matra /2001/018”, sau al altor studii de fundamentare pentru  includerea în Catalogul național al pădurilor virgine și cvasivirgine din România sau au fost notificate catre garda forestieră; la constatarea faptei, lucrările de exploatare se suspendă, și se procedează la anularea autorizației de exploatare și a actului de punere în valoare, cu reinventarierea masei lemnoase rămase pe picior; masa lemnoasă exploatată existentă în parchet se confiscă, iar pentru masa lemnoasă exploatată care a fost valorificată până la data constatării se procedează la confiscare valorică, conform prevederilor legale; confiscarea valorică se face în sarcina vânzătorului masei lemnoase pe picior; sumele confiscate se depun în fondul de ameliorare a fondului funciar cu destinaţie silvică; amenda se aplică șefului de ocol care a emis autorizația de exploatare;
Autor: Deputat USR, Cornel Zainea
	

	5.
	ART. 9
    Constituie contravenţii silvice şi se sancţionează cu amendă de la 2.000 lei la 5.000 lei următoarele fapte:
c) deteriorarea drumurilor sau a căilor ferate forestiere, a lucrărilor de artă aferente acestora, a amenajărilor, instalaţiilor, construcţiilor civile, vânătoreşti, piscicole din apele de munte, a împrejmuirilor, a amenajărilor de propagandă silvică ori a celor pentru protecţia pădurilor, a barierelor sau a altor lucrări asemănătoare din fondul forestier naţional;

	-
	La articolul 9, lit. c) se modifică și va avea următorul cuprins:
 c) deteriorarea prin orice mijloace a drumurilor forestiere sau a lucrărilor aferente acestora, inclusiv prin folosirea unor utilaje cu tonaj sau cu gabarit peste limitele admise de proiectele acestor lucrări, prin practicarea transporturilor pe timp ploios sau prin deteriorarea ori nerespectarea indicatoarelor de circulaţie amplasate de organele competente, a căilor ferate forestiere, a lucrărilor de artă aferente acestora, a amenajărilor, instalaţiilor, construcţiilor civile, vânătoreşti, piscicole din apele de munte, a împrejmuirilor, a amenajărilor de propagandă silvică ori a celor pentru protecţia pădurilor, a barierelor sau a altor lucrări asemănătoare din fondul forestier naţional; 

Autor: Deputat PNL, Varga Glad
	Se transportă frecvent pe timp de ploaie iar mașinile folosite la transport sunt mult peste tonajul pt. care s-au construit drumurile

	6.
	    ART. 12

    Constituie contravenţii silvice şi se sancţionează cu amendă de la 500 lei până la 800 lei următoarele fapte:

e) trecerea animalelor domestice neînsoţite prin fondul forestier, fără aprobare legală;

f) aruncarea sau depozitarea în fondul forestier naţional a reziduurilor menajere, industriale, petroliere sau rezultate din prelucrarea lemnului, a substanţelor chimice, a apei sărate şi a altor substanţe;

g) neluarea de către proprietarii sau deţinătorii de obiective legal amplasate în fondul forestier sau limitrof acestuia a măsurilor privind salubrizarea şi igienizarea pădurilor limitrofe obiectivelor;


	-
	La articolul 12, lit. e) se modifică și va avea urmatorul cuprins:

e) trecerea animalelor domestice însoțite sau neînsoţite prin fondul forestier, fără aprobare legală. Autor: Deputat PNL, Varga Glad

Art. 12, lit. f) se modifică și va avea urmatorul cuprins:

f) aruncarea sau depozitarea în fondul forestier național al reziduurilor menajere, industriale, petroliere sau rezultate din prelucrarea lemnului, a substanțelor chimice, a apei sărate și a altor substanțe, constituie contravenții silvice și se sancționează cu amendă de la 30.000 lei până la  50.000 lei și confiscarea mijlocului de transport.

Autor: Deputat ALDE, Remus-Adrian Borza
g) neluarea de către proprietarii sau deținătorii de obiective legal amplasate în fondul forestier sau limitrof acestuia, a măsurilor privind salubrizarea și igienizarea pădurilor limitrofe obiectivelor, se sancționează cu amendă de la 5000 lei până la 10.000 lei.

Autor: Deputat ALDE, Remus-Adrian Borza
	Dacă animalele erau însoțite de cioban nu există sancțiune, ori trecerea prin fondul forestier cu animale , fără aprobare, trebuie sancționată, nu contează dacă sunt însoțite sau nu. Dimpotrivă, dacă sunt însoțite înseamnă ca se face în cunostință de cauză.

	7.
	ART. 13
a)neexecutarea de către ocolul silvic care asigură administrarea sau serviciile silvice pentru fondul forestier respectiv, după caz, a lucrărilor de regenerare artificială şi de completare a regenerărilor naturale, în termen de cel mult două sezoane de la tăierea unică, definitivă, după tăierile ilegale pe suprafeţe compacte, inclusiv a tăierilor accidentale pe suprafeţe compacte de minimum 0,5 hectare fără derogări de la prevederile amenajamentului silvic, sau a terenurilor oferite în compensarea terenurilor scoase definitiv din fondul forestier naţional, în limita fondului de conservare şi regenerare a pădurilor, constituit conform legii. În situaţia existenţei unui contract de servicii silvice pentru fondul forestier al unui proprietar, fondul de conservare şi regenerare a pădurilor se constituie la nivelul ocolului silvic;


	-
	La articolul 13 alineatul (1), litera a) se modifică şi vor avea următorul cuprins:

"a) neefectuarea în două sezoane de vegetatie a  lucrarilor de regenerare artificiala sau de completare a regenerarii naturale, de catre proprietar/administrator/prestator de servicii silvice, a terenurilor pe care s-au realizat taieri ilegale pe suprafete compacte, taieri accidentale pe suprafete compacte de minimum 0,5 hectare fara derogari de la prevederile amenajamentului silvic, sau a terenurilor oferite in compensarea terenurilor scoase definitiv din fondul forestier national, in termen de doi ani de la somatie/aprobare. În situaţia în care legea obligă laconstituirea fondului de conservare si regenerare a padurilor, acesta este utilizat la efectuarea lucrărilor de regenerare; Fapta nu constituie infracţiune sau contravenţie în situaţia în care neexecutarea lucrărilor s-au datorat a cazurilor de forţă majoră. 
Autor: Deputat PSD, Eduard-Lucian Simion


	Din punct de vedere tehnic, silvicultural, realizarea compoziţiei ţel a unui arboret se urmăreşte prin toate lucrările tehnice silvice care se realizează în toate stadiile de dezvoltare a arboretului respectiv (prin promovarea şi dezvoltarea regenerării naturale, prin împăduriri şi completarea regenerării naturale, prin lucrări de îngrijire şi conducere - degajări, curăţiri, rărituri, etc.). Ca urmare, din punct de vedere tehnic, fapta sancţionabilă trebuie să se refere la situaţia speciei/speciilor principale de bază dintr-o compoziţie de regenerare (la încheierea stării de masiv) şi trebuie admisă o toleranţă reală şi rezonabilă (10%), întrucât chiar şi metodele de determinare a compoziţiei admit o astfel de toleranţă. Pot apare cazuri de forta majora generate de inundaţii , litigii, cum este  în cazul fondul forestier din Lunca și Delta Dunării, în cazul în care lucrările de pregătire integrală a terenului și solului și cele de împădurire și completare a regenerării naturale nu au putut fi realizate în cel mult două sezoane de vegetație, din cauza a inundațiilor periodice care nu au permis accesul în teren, sau din alte cauze obiective, pe bază de documente justificative întocmite în acest sens.
 

	8.
	    ART. 14
(1) Constituie contravenţii silvice, dacă nu sunt întrunite elementele constitutive ale unei infracţiuni, şi se sancţionează cu amendă de la 4.000 lei până la 8.000 lei şi cu suspendarea pentru o perioadă de maximum 15 zile a activităţii în parchetul respectiv a operatorului economic atestat pentru lucrări de exploatare forestieră următoarele fapte:
a) verificarea, aprobarea, modificarea sau casarea unui act de punere în valoare cu încălcarea normelor tehnice silvice şi/sau a prevederilor legale.

	-
	Articolul 14, alin.(1) se modifică şi va avea următorul cuprins:
    (1) Constituie contravenţii silvice, dacă nu sunt întrunite elementele constitutive ale unei infracţiuni, şi se sancţionează cu amendă de la 4.000 lei până la 8.000 lei următoarele fapte:

 a) verificarea, aprobarea, modificarea sau casarea unui act de punere în valoare cu încălcarea normelor tehnice silvice şi/sau a prevederilor legale; 

Autor: Deputat PNL Varga Glad
	Agentul economic care exploatează  nu are nicio vină cu faptul ca verificarea, aprobarea, modificarea sau casarea unui act de punere în valoare s-a făcut cu încălcarea normelor tehnice silvice şi/sau a prevederilor legale; actul de punere în valoare, înainte de a fi autorizat spre exploatare este verificat de specialisti -sef ocol, responsabil fond forestier sau garda forestiera, dupa competente. Agentul economic este un cumpărător de bună credință.


	9.
	ART. 16

(2) Constituie contravenţie silvică şi se sancţionează cu amendă de la 3.000 lei până la 6.000 lei neluarea de către comisia de preselecţie a măsurii de respingere a participării la licitaţia pentru masa lemnoasă din fondul forestier proprietate publică pentru următoarele fapte ale operatorilor economici:
  e) dacă nu s-a încadrat în procentul prevăzut la art. 60 alin. (5) lit. c) din Legea nr. 46/2008, republicată, cu modificările ulterioare;

  f) dacă a depăşit procentul prevăzut la art. 60 alin. (5) lit. f) din Legea nr. 46/2008, republicată, cu modificările ulterioare;

	-
	       Se elimină

Autor: Deputat PNL, Varga Glad
                    Se elimină

Autor: Deputat PNL, Varga Glad

	Sancțiunea se regăsește la art.15,alin.(2)
Sancțiunea se regăsește la art.15,alin.(2)

	10.
	ART. 17
Constituie contravenţii silvice şi se sancţionează cu amendă de la 800 lei până la 1.000 lei următoarele fapte:
a)nerespectarea tehnologiilor şi traseelor de scos-apropiat prevăzute în autorizaţia de exploatare;

b)scoaterea din rădăcini sau ridicarea din fondul forestier naţional fără aprobare legală a cioatelor şi/sau a resturilor de exploatare;

c)recoltarea din fondul forestier naţional a produselor nelemnoase specifice, fără acordul proprietarului şi/sau al ocolului silvic care asigură administrarea pădurii;

d)executarea neautorizată a drumurilor de tractor sau fără respectarea traseelor aprobate;

e)neexecutarea la termen şi în condiţiile prevăzute în autorizaţia de exploatare a lucrărilor de curăţare a parchetelor.
	-
	La articolul 17, dupa litera e) se introduc două litere f), g) care vor avea următorul cuprins:
f) lăsarea în parchetele de exploatare, la expirarea termenului de reprimire de cioate cu înălţimea mai mare decât cea permisă în conformitate cu prevederile legale. Sanctiunea se aplica operatorului economic care este  titularul autorizatiei de exploatare dacă parchetul nu este reprimit sau personalului silvic care a efectuat reprimirea parchetului, în cazul în care parchetul s-a reprimit.

g) - neefectuarea nivelării drumurilor de scos-apropiat la colectarea lemnului, de către titularul autorizaţiei de exploatare, la terminarea procesului de exploatare a masei lemnoase. Sanctiunea se aplica operatorului economic care este  titularul autorizatiei de exploatare dacă parchetul nu este reprimit sau personalului silvic care a efectuat reprimirea parchetului, în cazul în care parchetul s-a reprimit.

Autor: Deputat PNL, Varga Glad
	Aceste fapte nu sunt sancționate

	11.
	ART. 19
    (1) Constituie contravenţii silvice şi se sancţionează cu amendă de la 5.000 lei până la 10.000 lei şi confiscarea materialelor lemnoase în cauză următoarele fapte:
b) expedierea, transportul, primirea, depozitarea pomilor de Crăciun fără provenienţă legală, aşa cum este stabilită de normele referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund;


	-
	Articolul 19, alin. (1) se modifică și va avea următorul cuprins:
(1) Constituie contravenţii silvice şi se sancţionează cu amendă de la 50.000 lei până la 100.000 lei săvârșirea faptelor prevăzute la lit. (a.-i.) din prezentul alin., dacă valoarea prejudiciilor este mai mare de 100.000 lei, săvârșirea faptelor descrise  în prezentul alin., constituie infracțiune și se pedepsește cu pedeapsa închisorii de la 6 luni la 3 ani și confiscarea materialelor lemnoase sau a contravalorii acestora precum și a mijloacelor de transport sau a echipamentelor de prelucrare a masei lemnoase.

Autor: Deputat ALDE, Remus Adrian Borza
Articolul 19, alin.(1) , lit. b) se modifică şi va avea următorul cuprins:  
 b) expedierea, transportul, primirea, depozitarea pomilor de Crăciun și a materialelor lemnoase fără avize de însoțire  aşa cum este stabilită de normele referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund;
Autor: Deputat PNL, Varga Glad
La art. 19, alin. 1 se adaugă literele j), k) şi l) cu următorul cuprins:

j) trecerea pe avizele de însoţire ca destinatar al materialelor lemnoase expediate a unei alte persoane fizice sau juridice decât cea reală.

k) Descărcarea materialelor lemnoase la altă destinaţie decât cea trecută în avizul de însoţire.

l) Deviaţia nejustificată de la traseul normal dintre locul de încărcare şi destinaţie, trecute în avizul de însoţire, a vehiculelor încărcate cu material lemnos

Autor: Deputat PSD, Lucian-Eduard Simion

	Pentru  transpotrtul materialelor lemnoase fără aviz de însoțire nu a fost prevăzută sancțiune. Este prevăzută sancțiune pt. aviz necompletat corespunzător, fără cod unic, ș.a., dar, la ora actuală se pot transporta materiale lemnoase fără aviz de însoțire deoarece nu există sancțiune pt. această faptă.
Se practică trecerea unui destinatar fictiv de la mare distanţa pentru a beneficia de un timp de valabilitate a avizului de însoţire mai lung şi apoi folosirea avizului pentru mai multe curse scurte.

	12.
	Art. 24

(1)Au obligaţia şi dreptul să efectueze controlul, să constate contravenţiile silvice şi să aplice sancţiunile prevăzute în prezenta lege următorii agenţi constatatori:

----------------------------------------------------

11)Oprirea în trafic, pe drumurile publice, a autovehiculelor, în vederea exercitării controlului circulaţiei materialului lemnos, se efectuează cu respectarea competenţelor prevăzute de Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare.

(12)Oprirea autovehiculelor pe drumurile forestiere, în vederea exercitării controlului circulaţiei materialului lemnos, se face de către agenţii constatatori prevăzuţi la alin. (1)

(2)Agenţii constatatori prevăzuţi la alin. (1) lit. a)- c) şi f) îndeplinesc o funcţie care implică exerciţiul autorităţii de stat şi primesc o legitimaţie de control de la instituţia din care fac parte.

(3)Legitimaţia de serviciu a agenţilor constatatori prevăzuţi la alin. (1) lit. d), e) şi g) constituie legitimaţia de control, prevăzută de prezenta lege.


	
	La art. 24 se introduc alineatele 4) şi 5) cu următorul ,cuprins:
„4) Agenţii constatatori prevăzuţi la art. 24 alin.(1) lit. a), b), c), e), şi f) pot consulta bazele de date privind evidenţa informatizată a persoanelor în baza unei metodologii aprobate prin ordin comun al autorităţii publice centrale care răspunde de silvicultură şi al autorităţii publice centrale pentru afaceri interne.”
„5) Agenţii constatatori prevăzuţi la art. 24 alin.(1), pot folosi armele de foc din dotare şi pot face uz de armă împotriva persoanelor sau bunurilor atunci când în activitatea de pază a pădurilor sau controlul circulaţiei materialului lemnos este necesară oprirea, identificarea, reţinerea sau imobilizarea unor persoane sau bunuri. Uzul de armă se face în baza unei unei legi speciale de folosire a armelor de foc în activitatea de pază a pădurilor şi paza fondurilor cinegetice.”
Autor: Deputat PSD, Eduard-Lucian Simion
	Este absolut necesară pentru eficientizarea activităţii de pază. 
În prezent contravenienţii şi infractorii ştiu că nu se pot folosi armele de foc şi  manifestă un comportament sfidător şi provocator. Măsura este neapărat necesară dacă se doreşte o implicare reală în paza pădurilor a agenţilor constatatori. În prezent ei se feresc să intervină în cazurile în care contravenienţii pot fi agresivi. Doar faptul că legea prevede o asemenea măsură va conduce la schimbări semnificative de atitudine, atât din partea agentilor constatatori cât şi din partea contravenienţilor sau infractorilor.



Anexa 2
Amendamente respinse
asupra proiectului de Lege privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice
	Nr. 

crt.
	Text

Legea nr. 171/2010 privind stabilirea şi sancţionarea contravenţiilor silvice


	Textul Senatului



	Text propus de Comisie
 (autorul amendamentului)


	Observații



	1.
	
	LEGE privind aprobarea Ordonanţei de urgenţă a Guvernului nr.51/2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice
	Nemodificat
	

	
	
	Articol unic.- Se aprobă Ordonanţa de urgenţă a Guvernului nr.51 din 14 septembrie 2016 pentru modificarea şi completarea Legii nr.171/2010 privind stabilirea şi sancţionarea contravenţiilor silvice, publicată în Monitorul Oficial al României, Partea I, nr.726 din 20 septembrie 2016.

	Nemodificat
	

	2.
	ART.7   
    (1)Constituie contravenţii silvice şi se sancţionează cu amendă de la 5.000 lei până la 10.000 lei următoarele fapte: f) neimpadurirea in termenul prevazut de lege a suprafetelor de padure afectate de incendii. 
a)schimbarea fără aprobare legală a categoriei de folosinţă a terenurilor din fondul forestier naţional, în măsura în care fapta nu constituie infracţiune în condiţiile prevăzute la art. 106-108 din Legea nr. 46/2008, cu modificările şi completările ulterioare;
b)trecerea terenurilor forestiere din domeniul public al unităţilor administrativ-teritoriale în domeniul privat al acestora prin hotărâre a consiliului local, a consiliului judeţean, respectiv a Consiliului General al Municipiului Bucureşti;
c)includerea pădurilor în intravilan;
d)neredarea terenurilor forestiere în circuitul silvic la termenul şi/sau în condiţiile prevăzute în aprobarea de ocupare temporară;
e)exploatarea agregatelor minerale de pe terenuri din fondul forestier naţional fără aprobările legale;
f)neîmpădurirea de către ocolul silvic care asigură administrarea/serviciile silvice, în termenul prevăzut de art. 30 alin. (1) din Legea nr. 46/2008 - Codul silvic, republicată, cu modificările ulterioare, a suprafeţelor de pădure afectate de incendii, în limita fondului de conservare şi regenerare a pădurilor, constituit conform legii;
	
	La art 7, alin.(1), după lit f)  se introduce o nouă literă, lit.g) cu următorul cuprins:
g) neachitarea contravalorii efectelor funcţiilor de protecţie a pădurilor, stabilite în condiţiile legii

Autor: Deputat PNL, Varga Glad
	Proprietarii au interdicții de recoltare a masei lemnoase din pădurile cu funcții speciale de protecție dar compensații nu li se dau.

	3.
	    ART. 12

    Constituie contravenţii silvice şi se sancţionează cu amendă de la 500 lei până la 800 lei următoarele fapte:

h)înfiinţarea sau funcţionarea de centre sau puncte de colectare permanente sau volante de achiziţie a ciupercilor şi fructelor de pădure, precum şi a celorlalte produse nelemnoase specifice fondului forestier, fără avizul ocolului silvic care asigură administrarea sau serviciile silvice.
	
	Art.12, lit. h) se modifică și va avea urmatorul cuprins:

h) înființarea sau funcționarea de centre sau puncte de colectare permanente sau volante de achiziție a ciupercilor și fructelor de pădure, precum și a celorlalte produse nelemnoase specifice fondului forestier, fără avizul ocolului silvic care asigură administrarea sau serviciile silvice, se sancționează cu amendă de la 1000 lei până la 3000 lei.

Autor: Deputat ALDE, Remus-Adrian Borza


	

	4.
	ART. 13
    (1) Constituie contravenţii silvice şi se sancţionează cu amendă de la 2.000 lei până la 5.000 lei următoarele fapte:
 a) neexecutarea de catre ocolul silvic care asigura administrarea sau serviciile silvice pentru fondul forestier respectiv, dupa caz, a lucrarilor de regenerare artificiala si de completare a regenerarilor naturale, in termen de cel mult doua sezoane de la taierea unica, definitiva, dupa taierile ilegale pe suprafete compacte, inclusiv a taierilor accidentale pe suprafete compacte de minimum 0,5 hectare fara derogari de la prevederile amenajamentului silvic, sau a terenurilor oferite in compensarea terenurilor scoase definitiv din fondul forestier national, in limita fondului de conservare si regenerare a padurilor, constituit conform legii. In situatia existentei unui contract de servicii silvice pentru fondul forestier al unui proprietar, fondul de conservare si regenerare a padurilor se constituie la nivelul ocolului silvic;
   
	
	 ART. 13, alin.(1) lit. (a) se modifică şi va avea următorul cuprins:

    (1) Constituie contravenţii silvice şi se sancţionează cu amendă de la 2.000 lei până la 5.000 lei următoarele fapte:
    a) neexecutarea de către ocolul silvic care asigură administrarea sau serviciile silvice pentru fondul forestier respectiv, după caz, a lucrărilor de regenerare artificială şi de completare a regenerărilor naturale, în termen de cel mult două sezoane de la tăierea unică, definitivă, după tăierile ilegale pe suprafeţe compacte, inclusiv a tăierilor accidentale pe suprafeţe compacte de minimum 0,5 hectare fără derogări de la prevederile amenajamentului silvic, sau a terenurilor oferite în compensarea terenurilor scoase definitiv din fondul forestier naţional în cazul în care fondul de conservare şi regenerare a pădurilor, constituit conform legii, s-a epuizat. 

Autor: Deputat PNL Varga Glad

	Neîmpădurirea în două sezoane de vegetație se sancționează ca infracțiune, conform art. 110 Codul Silvic, dacă nu se face  în cazul în care există  bani in fondul de conservare și regenerare dar nu se face pt. că nu se vrea . În cazul în care s-a consumat  fondul de conservare și regenerare și banii nu au ajuns pt. regenerarea tuturor suprafetelor atunci să fie contravenție, deoarece nu se face pt. că nu sunt bani nu pt. că nu se vrea.


	5.
	  ART. 15
(3)Volumul de masă lemnoasă achiziţionat anual de către operatorul economic/grupul de operatori economici cu care se depăşeşte procentul prevăzut la art. 60 alin. (5) lit. c) din Legea nr. 46/2008, republicată, cu modificările ulterioare, sau s-a depăşit procentul prevăzut la art. 60 alin. (5) lit. f) din aceeaşi lege, se confiscă valoric, dacă nu există fizic.

	
	Alineatul (3 ) al art. 15 se modifică și va avea următorul cuprins:

(3) Volumul de masă lemnoasă achiziţionat anual de către operatorul economic/grupul de operatori economici cu care nu se realizează procentul prevăzut la art. 60 alin. (5) lit. c) din Legea nr. 46/2008, republicată, cu modificările ulterioare, sau cu care s-a depăşit procentul prevăzut la art. 60 alin. (5) lit. f) din aceeaşi lege este supus confiscării faptice sau valorice. 

Autor: Deputat PNL Varga Glad

	Articolul 60, alin. (5), lit.c) prevede obligația operatorului economic de a procesa cel puțin 40% din materialul lemnos achiziţionat sub formă de lemn rotund fasonat la drum auto, ori, din textul actual reiese că agentul economic este sancționat dacă procesează mai mult de 40%.


	6.
	ART. 16

(1) Constituie contravenţii silvice şi se sancţionează cu amendă de la 6.000 lei până la 10.000 lei următoarele fapte:


g)dacă producătorii din industria mobilei, care au drept de preempţiune la cumpărarea de masă lemnoasă, la oferta de preţ şi în condiţii egale de vânzare, nu deţin atestatul referitor la capacitatea de industrializare a lemnului fasonat provenit din fondul forestier proprietate publică a statului.


	
	La art 16, alin.(1), după lit g)  se introduce o nouă literă, lit.h) cu următorul cuprins:

h) nereprimirea parchetelor de exploatare în termenul prevăzut  în autorizațiile de exploatare. 

Autor: Deputat PNL Varga Glad

	Nu există sancțiune pentru această faptă.



